“ Myndugleikarnir mugu eisini standa ímóti og kanna allar royndir at loypa ótta á hægstarætt. Teir hava skyldu at verja fyri harðskapshóttanum móti átrúnaðarligum minnilutum og tryggja, at dómarar og aðrir myndugleikapersónar ikki verða hóttir eftir lívinum,” sigur Rimmel Mohydin. “ Nú ið tað dró so skammiliga nógv út at tryggja rættindini hjá Bibi, er tað uppaftur meira týdningarmikið, at pakistanska stjórnin, so skjótt sum til ber, setur gudsspottanarlógirnar í landinum úr gildi, eins og aðrar lógir, sum valda mismun móti átrúnaðarligum minnilutum og seta lív teirra í vága, skulu setast úr gildi,” sigur Rimmel Mohydin. ÁTTA ÁR Í DEYÐAKLIVA Eftir átta ár í deyðakliva, varð pakistanska Asia Bibi í oktobur 2018 frídømd fyri ákærur um gudsspottan. 54 ára gamla Asia Bibi eigur fimm børn og arbeiddi við at henta ber á eini mark í Pakistan. Orsakað av vantandi prógvum frídømdi hægstirættur hana fyri allar ákærurnar. Tú kann lesa meria um okkara cookies í stillingunum her. Neyðugar Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu.